Ehdotus neuvoston asetukseksi (EY) kansanvallan ja oikeusvaltion sekä ihmisoikeuksien ja perusvapauksien kunnioittamisen kehittämisestä ja lujittamisesta /* KOM/97/0357 lopull. - SYN 97/0191 */



Virallinen lehti nro C 282 , 18/09/1997 s. 0014



Ehdotus neuvoston asetukseksi (EY) kansanvallan ja oikeusvaltion sekä ihmisoikeuksien ja perusvapauksien kunnioittamisen kehittämisestä ja lujittamisesta (97/C 282/11) KOM(97) 357 lopull. - 97/0191(SYN) (Komission esittämä 24 päivänä heinäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 w artiklan, ottaa huomioon komission ehdotuksen, toimii perustamissopimuksen 189 c artiklassa säädetyn menettelyn mukaisesti, sekä katsoo, että Euroopan unioni pitää arvossa yleisinä oikeusperiaatteina perusoikeuksia, sellaisina kuin ne taataan ihmisoikeuksien ja perusvapauksien suojaamiseksi tehdyssä, Roomassa 4 päivänä marraskuuta 1950 allekirjoitetussa Euroopan yleissopimuksessa ja sellaisina kuin ne ilmenevät jäsenvaltioiden yhteisessä valtiosääntöperinteessä, kuten Euroopan unionista tehdyn sopimuksen F artiklan 2 kohdassa palautetaan mieleen, Euroopan yhteisön toiminnalla kehitysyhteistyön alalla myötävaikutetaan kansanvallan ja oikeusvaltion kehittämisen ja lujittamisen yleiseen tavoitteeseen sekä ihmisoikeuksien ja perusvapauksien kunnioittamisen tavoitteeseen, kuten Euroopan yhteisön perustamissopimuksen 130 u artiklan 2 kohdassa määrätään, Euroopan yhteisön toimintaa ihmisoikeuksien ja kansanvallan periaatteiden edistämiseksi ohjaa ihmisoikeuksien yhtäläisyyden ja luovuttamattomuuden periaate, joka on ihmisoikeuksien suojan kansainvälisen järjestelmän kulmakivi, Euroopan yhteisön toiminta ihmisoikeuksien ja kansanvallan periaatteiden edistämiseksi perustuu ihmisoikeuksien yleismaailmallisen julistuksen yleisiin periaatteisiin, kansainvälisen ihmisoikeuslainsäädännön kunnioittamista olisi pidettävä osana tässä asetuksessa tarkoitettuja ihmisoikeuksia; palauttaa mieleen vuonna 1949 Genevessä tehdyt yleissopimukset ja niiden vuoden 1977 lisäpöytäkirjan, vuonna 1951 Genevessä tehdyn pakolaisten oikeusasemaa koskeva sopimuksen ja vuoden 1948 yleissopimuksen joukkotuhontana pidettävän rikoksen ehkäisemiseksi ja rankaisemiseksi sekä muut kansainvälisen oikeuden tapanormit, neuvoston ja neuvostossa kokoontuneiden jäsenvaltioiden 28 päivänä marraskuuta 1991 antamassa päätöslauselmassa ihmisoikeuksista, kansanvallasta ja kehityksestä määritellään suuntaviivat, menettelyt ja käytännön toimintalinjat, joilla pyritään edistämään kansalaisvapauksia ja poliittisia vapauksia sekä taloudellisia ja sosiaalisia oikeuksia ihmisoikeuksien kunnioittamiseen perustuvan edustuksellisen poliittisen järjestelmän avulla, Euroopan yhteisön toiminta ihmisoikeuksien ja kansanvallan periaatteiden edistämiseksi on syntynyt myönteisestä ja rakentavasta lähestymistavasta, jonka mukaisesti ihmisoikeudet ja kansanvallan periaatteet ovat tärkeitä yhteisölle ja sen kumppaneille samoin kuin osa vuoropuhelua, josta voi syntyä niiden tosiasiallista kunnioittamista edistäviä aloitteita, tämän myönteisen lähestymistavan olisi ilmettävä kansanvaltaistumista, oikeusvaltion lujittamista sekä moniarvoisen ja kansanvaltaisen kansalaisyhteiskunnan kehittämistä tukevien toimien toteuttamisena sekä erityisesti konfliktien ehkäisyyn, rauhanponnistusten tukemiseen ja rankaisemattomuuden torjuntaan pyrkivien luottamusta lisäävien toimenpiteiden toteuttamisena, tämän vuoksi on oleellisen tärkeää, että tällä alalla eri maiden hyväksi toteutettavien myönteisten toimien tukemiseen käytettäviä rahoitusvälineitä käytetään johdonmukaisesti maantieteellisten ohjelmien kanssa ja että ne yhdennetään muihin kehityksen välineisiin vaikutuksen ja tehokkuuden lisäämiseksi, näissä toimissa olisi keskityttävä avainryhmiin, joita ovat lapset, naiset, siirtolaiset, vähemmistöt, kotiseudultaan siirretyt henkilöt, alkuperäiskansat, vangit ja kidutuksen uhrit, yhteisön tuella kansanvaltaistumiselle ja oikeusvaltion periaatteiden kunnioittamiselle yksilön perusvapauksia kunnioittavassa poliittisessa järjestelmässä myötävaikutetaan niiden tavoitteiden toteutumiseen, jotka sisältyvät yhteisön sen kumppaneiden kanssa tekemiin sopimuksiin, joiden mukaisesti ihmisoikeuksien ja kansanvallan periaatteiden kunnioittaminen on oleellinen osa sopimuspuolten suhteita, valtiot, jotka kantavat suurimman vastuun kansanvallan rakentamisesta ja ihmisoikeuksien suojasta, ovat pääasiallisia kumppaneita yhteisön toiminnassa, on tarpeen lujittaa ihmisoikeuksia, kansanvaltaa ja oikeusvaltiota koskevan yhteisön toiminnan ominaisluonnetta, tämän vuoksi on oleellisen tärkeää parantaa toiminnan laatua, vaikutusta, näkyvyyttä ja jatkuvuutta erityisesti säätämällä mahdollisuudesta aloittaa ihmisoikeuksien ja kansanvallan periaatteiden edistämistä koskevia monivuotisia ohjelmia, jotka valmisteltaisiin yhdessä kyseisen maan viranomaisten kanssa kumppanuuden hengessä kulttuurierot ja maan erityistarpeet huomioon ottaen, tehokkaan, johdonmukaisen ja näkyvän toiminnan toteuttaminen edellyttää, että ihmisoikeuksien ja kansanvallan periaatteiden edistämiseksi toteutettavien toimien ominaispiirteet otetaan huomioon ja että ne ilmenevät erityisesti joustavien, avointen ja nopeiden tämän alan toimien ja hankkeiden rahoitusta koskevien päätöksentekomenettelyjen käyttöönottona, on oleellisen tärkeää varmistaa nopea reagointikyky hätätilanteissa tai erityistilanteissa, jotta voidaan lujittaa yhteisön sitoutumisen edistää ihmisoikeuksia ja kansanvallan periaatteiden kunnioittamista uskottavuutta ja tehokkuutta maissa, joissa tällaisia tilanteita ilmenee, varainhoitoasetusta ja budjettiavoimuutta noudattaen erityisesti tukien myöntämisen ja hankkeiden arvioinnin osalta on otettava huomioon yhteisön tämän alan tuen saajien erityisluonne, erityisesti niiden toiminnan voittoa tavoittelematon luonne, niiden jäsenten, jotka ovat usein vapaaehtoisia, joskus vihamielisessä ympäristössä kohtaamat riskit ja niiden omien varojen antamat vähäiset toimintamahdollisuudet, olisi varmistettava, että ihmisoikeuksia ja kansanvallan periaatteita edistävien hankkeiden rahoitustukea koskevat päätökset tehdään puolueettomasti ja syrjimättä yhteisön tukea saavia elimiä ja tuettujen hankkeiden kohteina olevia henkilöitä tai ihmisryhmiä rodullisten, uskonnollisten, kulttuuristen, sosiaalisten tai kansallisten erojen perusteella, ja poliittiset näkökohdat eivät saa ohjata päätöksentekoa, ja olisi vahvistettava Euroopan yhteisöjen yleisestä talousarviosta rahoitetun ihmisoikeuksien ja kansanvallan periaatteiden edistämiseen myönnetyn yhteisön avun täytäntöönpanoa ja hallinnointia koskevat yksityiskohtaiset säännöt, ON ANTANUT TÄMÄN ASETUKSEN: I LUKU Ihmisoikeuksien ja kansanvallan periaatteiden kunnioittamisen edistämisen yleiset tavoitteet ja suuntaviivat 1 artikla Euroopan yhteisö myötävaikuttaa tällä asetuksella vahvistettujen yleisten arviointiperusteiden mukaisesti sellaisten toimien toteuttamiseen, joilla pyritään kehittämään ja lujittamaan kansanvaltaa ja oikeusvaltiota, mukaan lukien hyvä julkishallinto, sekä ihmisoikeuksien ja perusvapauksien kunnioittamiseen. 2 artikla Euroopan yhteisö tukee toimia, joilla pyritään erityisesti: a) edistämään ihmisoikeuksien yleismaailmallisessa julistuksessa esitettyjä taloudellisia, sosiaalisia ja sivistyksellisiä oikeuksia, ammatillinen järjestäytymisoikeus mukaan lukien, sekä kansalaisoikeuksia ja poliittisia oikeuksia; b) tukemaan siirtymistä kansanvaltaan, mukaan lukien vapaiden ja säännöllisten vaalien järjestäminen; kouluttamaan tarkkailijoita ihmisoikeuksien ja vaalien valvontaan; c) edistämään tai lujittamaan oikeusvaltiota erityisesti tukemalla oikeuslaitoksen riippumattomuutta ja sen lujittamista (oikeudenkäyttö, lainrikkojien kohtelu, rikosten ehkäisy) sekä tukemalla parlamentin ja muiden kansanvaltaisesti valittujen elinten toimintaa; tukemaan institutionaalisia tai lainsäädännöllisiä uudistuksia; d) tukemaan paikallisia, kansallisia, alueellisia tai kansainvälisiä elimiä, jotka toimivat ihmisoikeuksien suojelemiseksi tai edistämiseksi, ja erityisesti oikeusasiamiehiä, "ihmisoikeussyyttäjiä" ja kansainvälisiä rikostuomioistuimia; tukemaan aloitteita, joilla pyritään perustamaan pysyvä kansainvälinen rikostuomioistuin; e) edistämään moniarvoista kansalaisyhteiskuntaa lujittamalla yhteiskunnan moniarvoisuuden varmistamiseksi tarvittavia elimiä, mukaan lukien valtiosta riippumattomat järjestöt; kansalaisyhteiskunnan kansanvallan periaatteita koskevan tiedostamisen lisäämiseen ja koulutukseen; f) edistämään tiedotusvälineiden riippumattomuutta, moniarvoisuutta ja vastuullisuutta; tukemaan ilmaisun ja lehdistön vapautta; g) tukemaan koulutusta, ammatillista koulutusta ja tiedostamisen lisäämistä ihmisoikeuksien alalla; h) edistämään yhtäläisiä mahdollisuuksia ja syrjimättömyyttä; i) edistämään hallinnon avoimuutta ja hyvää julkishallintoa sekä tukemaan korruption torjuntaa; j) tukemaan yhteiskuntarauhan palauttamiseen pyrkiviä luottamusta lisääviä toimenpiteitä ja konfliktien ehkäisemistä koskevia aloitteita; edistämään kansainvälisen ihmisoikeuslainsäädännön kunnioittamista konfliktien osapuolten keskuudessa; k) tukemaan kansallisia pyrkimyksiä tehdä ero siviilihallinnon ja armeijan tehtävien välillä; tekemään armeijaa, turvallisuusjoukkoja ja poliisivoimia sekä oikeuslaitoksen ja vankeinhoidon henkilöstöä tietoiseksi ihmisoikeuksia koskevista kysymyksistä ja antamaan niille asiaa koskevaa koulutusta; tukemaan toimenpiteitä, joilla pyritään sopeuttamaan rauhan kannalle palautetut joukot siviilielämään; l) suojaamaan ja edistämään kohderyhmien, erityisesti lasten, naisten, siirtolaisten, kotiseudultaan siirrettyjen henkilöiden, vankien sekä kidutuksen, väkivallan tai aseellisten konfliktien uhrien, oikeuksia; tukemaan aloitteita, joilla pyritään torjumaan ihmisten, erityisesti naisten ja lasten, kaikenlainen hyväksikäyttö ja kauppa; m) suojelemaan kansallisiin, uskonnollisiin tai kielellisiin vähemmistöihin kuuluvia henkilöitä sekä erityisesti heidän oikeuksiaan ja kulttuuri-identiteettiään; n) suojelemaan alkuperäiskansoja sekä niiden oikeuksia ja kulttuuria. 3 artikla Yhteisön tukeen voi kuulua myös seuraavien toimien rahoitus: - yleiseen mielipiteeseen kohdistetut tiedostamis- ja tiedottamistoimet sekä asiantuntijakokoukset, seminaarit, konferenssit ja kongressit, joilla pyritään lisäämään tietämystä ihmisoikeuskysymyksistä ja yhteisön toiminnasta alalla; - yhteisön tukea saavien hankkeiden toteuttamiseksi tarvittavan teknisen avun antaminen, mukaan lukien eurooppalaisten ja kolmansien maiden elinten välinen teknisen tietämyksen ja kokemusten vaihto, - alustavat toteutettavuutta koskevat selvitykset sekä yhteisön toimien seuranta, tilintarkastus ja arviointi, - tarjousten arvioinnista ja hankkeiden valmistelusta aiheutuvat kustannukset, - yleisluontoiset selvitykset, jotka koskevat yhteisön toimintaa tässä asetuksessa tarkoitetuilla aloilla, - sellaisten tuotteiden tai tarvikkeiden osto, jotka ovat välttämättömiä toimien toteuttamiselle, sekä näiden toimien toteuttamista varten palkattuun ulkomaiseen tai paikalliseen henkilöstöön liittyvät kulut, - näiden toimien toteuttamiseen liittyvät muut kulut, mukaan lukien myönnetyn tuen näkyväksi tekemiseen liittyvät kulut. II LUKU Ihmisoikeuksien ja kansanvallan periaatteiden edistämiseen myönnetyn avun täytäntöönpanoa koskevat yksityiskohtaiset säännöt 4 artikla 1. Kumppaneita, jotka voivat saada rahoitustukea tämän asetuksen perusteella, ovat alueelliset ja kansainväliset järjestöt, valtiosta riippumattomat järjestöt, kansallinen, alueellinen tai paikallinen julkishallinto, yhteisöön sijoittautuneet järjestöt sekä julkiset tai yksityiset laitokset ja toimijat. 2. Euroopan yhteisöjen komissio toteuttaa yhteisön tämän asetuksen perusteella rahoittamat toimet joko edellisessä kohdassa tarkoitettujen kumppaneiden pyynnöstä tai omasta aloitteestaan. 5 artikla Yhteisön apua voivat hakea tämän asetuksen 4 artiklan 1 kohdassa tarkoitetut kumppanit, joiden päätoimipaikka on jossakin yhteisön jäsenvaltiossa tai tämän asetuksen perusteella yhteisön apua saavassa kolmannessa maassa, ja mainitussa päätoimipaikassa on tosiasiallisesti tehtävä kaikki tämän asetuksen perusteella rahoitettavia toimia koskevat päätökset. Poikkeuksellisesti toimipaikka voi sijaita myös muussa kolmannessa maassa. 6 artikla Erityisesti seuraavat tekijät otetaan huomioon päätettäessä, voidaanko jollekin kumppanille myöntää yhteisön rahoitusta, sanotun kuitenkaan rajoittamatta tämän asetuksen 4 artiklan 1 kohdassa tarkoitettujen kumppaneiden institutionaalista ja poliittista toimintaympäristöä: a) sen kokemus ihmisoikeuksien ja kansanvallan periaatteiden edistämisen alalla; b) sen hallinnollinen ja rahoitushallinnollinen kyky; c) sen tekniset ja logistiset kyvyt suhteessa suunniteltuun toimeen; d) tarvittaessa aiemmista ja erityisesti yhteisön rahoitusta saaneista toimista saadut tulokset; e) sen kyky kehittää yhteistyötä kyseisen kolmannen maan kansalaisyhteiskunnan muiden toimijoiden kanssa; f) sen sitoumus puolustaa, kunnioittaa ja edistää ihmisoikeuksia ja kansanvallan periaatteita ilman syrjintää. 7 artikla 1. Tukea myönnetään 4 artiklan 1 kohdassa tarkoitetuille kumppaneille ainoastaan, jos ne sitoutuvat noudattamaan komission vahvistamia myöntämistä ja täytäntöönpanoa koskevia edellytyksiä, joiden noudattamiseen sopimuspuolet ovat sopimuksessa sitoutuneet. 2. Yhteisön apua saavat hankkeet toteutetaan komission rahoituspäätöksessä määriteltyjen tavoitteiden mukaisesti. 3. Tämän asetuksen perusteella myönnetty yhteisön rahoitus on tukea, jota ei makseta takaisin. 4. Jos toimet toteutetaan yhteisön ja tämän asetuksen perusteella toteutettujen toimien edunsaajamaiden välisten rahoitusyleissopimusten perusteella, niissä säädetään, että yhteisö ei rahoita verojen, tullien tai muiden maksujen maksamista. 8 artikla 1. Tarjous- ja hankintapyyntöihin osallistuminen on avoin samoin edellytyksin kaikille jäsenvaltioiden ja vastaanottajamaan luonnollisille henkilöille ja oikeushenkilöille. Se voidaan ulottaa koskemaan myös muita maita asianmukaisesti perustelluissa poikkeustapauksissa. 2. Tavaratoimitusten on oltava peräisin jäsenvaltioista tai vastaanottajamaasta. Ne voivat olla muista maista peräisin asianmukaisesti perustelluissa poikkeustapauksissa. 9 artikla 1. Toiminnan johdonmukaisuuden ja täydentävyyden varmistamiseksi sekä mahdollisimman suuren tehokkuuden takaamiseksi komissio voi toteuttaa tarvittavan yhteensovittamisen erityisesti: a) ottamalla käyttöön yhteisön ja jäsenvaltioiden rahoittamiin toimiin tai sellaisiin toimiin, joita yhteisön ja jäsenvaltioiden on tarkoitus rahoittaa, liittyvien tietojen vaihtoa ja järjestelmällistä erittelyä koskevan järjestelmän; b) komission ja edunsaajamaissa olevien jäsenvaltioiden edustajien välisissä toimien toteuttamispaikassa pidettävissä säännöllisissä tiedonvaihtokokouksissa. 2. Komissio voi tehdä aloitteita, joilla pyritään siihen, että tämän asetuksen 1 artiklassa tarkoitetut toimet sekä kansainvälisten ja alueellisten järjestöjen ja elinten toimet yhteensovitetaan ja että ne ovat johdonmukaisia. III LUKU Ihmisoikeuksien ja kansanvallan periaatteiden edistämistä koskevien toimien toteuttamismenettelyt 10 artikla Komissio vastaa tässä asetuksessa tarkoitettujen toimien tutkimisesta, niistä päättämisestä sekä niiden hallinnoinnista, seurannasta ja arvioinnista budjettimenettelyjä ja muita voimassa olevia menettelyjä sekä erityisesti Euroopan yhteisöjen yleiseen talousarvioon sovellettavan varainhoitoasetuksen menettelyjä noudattaen. Se vahvistaa tässä asetuksessa tarkoitetun avun myöntämistä, käyttöönottoa ja täytäntöönpanoa koskevat edellytykset. 11 artikla 1. Jäljempänä 12 artiklassa säädetyn menettelyn mukaisesti: - tehdään päätökset toimista, joille tämän asetuksen perusteella myönnettävä rahoitus on enemmän kuin 2 000 000 ecua toimea kohti, sekä näiden toimien muutoksista, joiden tuloksena kyseistä toimea varten aluksi sovittu määrä ylittyy enemmällä kuin 20 prosentilla, - hyväksytään toimintaohjelmat, joilla pyritään luomaan toiminnan johdonmukaiset puitteet tietyssä maassa tai tietyllä alueella toteutettavalle tai tiettyä aihetta koskevalle toiminnalle, jonka tarpeet ovat erityisesti niiden suuruuden ja monimutkaisuuden vuoksi sellaiset, että niiden täyttäminen todennäköisesti jatkuu. 2. Komissio ilmoittaa 12 artiklassa tarkoitetulle komitealle rahoituspäätökset, jotka se aikoo tehdä hankkeista ja ohjelmista, joiden kustannukset ovat vähemmän kuin 2 miljoonaa ecua. Ilmoitus on annettava viimeistään yksi viikko ennen päätöksen tekemistä. 12 artikla 1. Komissiota avustaa neuvoa-antava komitea, jäljempänä "komitea", joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytärkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 13 artikla 1. Komissio päättää hätätilanteissa toteutettavasta toiminnasta, jotta se voi vastata nopeasti välittömiin ja ennalta arvaamattomiin tarpeisiin, jotka liittyvät: - kansanvaltaistumiskehityksen äkkinäiseen keskeytymiseen tai sellaisen poikkeuksellisen ja välittömästi uhkaavan kriisi- tai vaaratilanteen syntymiseen, joka koskee maan koko väestöä tai osaa siitä ja joka on vakava uhka yksilöiden perusoikeuksien ja -vapauksien suojalle, - yksittäisiin tilanteisiin, joissa kansanvallan sääntöjen, oikeusvaltion periaatteiden ja perusvapauksien kunnioittaminen vaarantuu. 2. Kun toimet täyttävät nämä edellytykset, komissio: - tekee päätöksen, - ilmoittaa viipymättä päätöksestä kirjallisesti jäsenvaltioille. 14 artikla Edellä 12 artiklassa tarkoitetussa komiteassa keskustellaan kerran vuodessa komission edustajan esityksen pohjalta tämän asetuksen perusteella tulevana vuonna toteutettavista toimista sekä alalla annettavaan yhteisön tukeen liittyvistä yleisistä tai erityisistä kysymyksistä. 15 artikla Komissio arvioi säännöllisesti yhteisön tämän asetuksen perusteella rahoittamia toimia päätelläkseen, onko näiden toimien tavoitteet saavutettu, ja laatiakseen suuntaviivoja tulevien toimien tehostamiseksi. Komissio toimittaa komitealle tiivistelmän arvioinneista, joita komitea voi tarvittaessa tutkia. Arviointikertomukset ovat niitä pyytävien jäsenvaltioiden käytettävissä. 16 artikla Kaikissa tämän asetuksen perusteella tehdyissä rahoitussopimuksissa tai rahoitusyleissopimuksissa määrätään erityisesti, että komissio ja tilintarkastustuomioistuin voivat tehdä tarkastuksia paikan päällä ja tämän asetuksen 4 artiklan 1 kohdassa tarkoitettujen kumppanien toimipaikoissa komission voimassa olevien säännösten puitteissa vahvistamia tavanomaisia yksityiskohtaisia sääntöjä ja erityisesti Euroopan yhteisöjen yleiseen talousarvioon sovellettavan varainhoitoasetuksen sääntöjä noudattaen. 17 artikla 1. Kunkin varainhoitovuoden jälkeen komissio toimittaa Euroopan parlamentille ja neuvostolle vuosikertomuksen, johon sisältyy tiivistelmä varainhoitovuonna rahoitetuista toimista. Tiivistelmässä on erityisesti tietoja toimijoista, joiden kanssa tämän asetuksen 1 artiklassa tarkoitetut toimet on toteutettu. Kertomuksessa on myös yhteenveto tehdyistä ulkopuolisista arvioinneista ja tarvittaessa ehdotuksia erityistoimiksi. 2. Komissio ilmoittaa jäsenvaltioille hyväksytyistä toimista ja hankkeista esittäen hankkeille myönnetyt määrärahat ja hankkeiden ominaisluonteen sekä edunsaajamaan ja kumppanit viimeistään yhden kuukauden kuluttua päätöksen tekemisestä. 18 artikla Kolmen vuoden kuluttua tämän asetuksen voimaantulosta komissio esittää Euroopan parlamentille ja neuvostolle yhteisön tämän asetuksen puitteissa rahoittamia toimia koskevan arvioinnin, johon liittyy ehdotuksia tämän asetuksen tulevaisuudesta ja tarvittaessa ehdotuksia siihen tehtävistä muutoksista. 19 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.